Ο **Νίκολα Γιόκιτς** (σερβικά κυριλλικά: Никола Јокић‎, Σόμπορ, 19 Φεβρουαρίου 1995) είναι Σέρβος επαγγελματίας διεθνής καλαθοσφαιριστής, ο οποίος αγωνίζεται ως σέντερ για τους Ντένβερ Νάγκετς. Θεωρείται ο καλύτερος καλαθοσφαιριστής στον κόσμο της τελευταίας διετίας.

Αναδείχτηκε πρωταθλητής του ΝΒΑ το 2023, ενώ είναι πέντε φορές ΝΒΑ All-Star, έχει ονομαστεί στην Κορυφαία Ομάδα του NBA σε πέντε περιπτώσεις (τρεις φορές στην πρώτη ομάδα και δύο φορές στην δεύτερη) και κέρδισε δύο φορές το Βραβείο Πολυτιμότερου Παίκτη του NBA για τις σεζόν 2020–21 και 2021–22 και μία φορά το Βραβείο του Πολυτιμότερου Παίκτη των τελικών του ΝΒΑ το 2023. Εκπροσωπεί την Εθνική Σερβίας με την οποία αναδείχθηκε αργυρός Ολυμπιονίκης στους  Ολυμπιακούς Αγώνες του 2016.

Έχει το ψευδώνυμο «Τζόκερ» και επιλέχθηκε από τους Νάγκετς στον δεύτερο γύρο του NBA Ντραφτ του 2014. Ψηφίστηκε στην Πρώτη NBA All-Rookie Ομάδα το 2016. Τη σεζόν 2018–19, ενώ οδηγούσε τους Νάγκετς στους Ημιτελικούς της Δυτικής Περιφέρειας, έλαβε τις πρώτες του επιλογές σε All-Star και Πρώτη Ομάδα του ΝΒΑ. Την επόμενη σεζόν, έλαβε και πάλι διακρίσεις All-Star και All-NBA, ενώ οδήγησε την ομάδα του στους Τελικούς της Δυτικής Περιφέρειας. Ο Γιόκιτς κατατάσσεται στους 10 καλύτερους στον κατάλογο όλων των εποχών με τους παίκτες του NBA με τα περισσότερα τριπλ-νταμπλ (κανονική σεζόν και πλέι οφ), όπου είναι ο κορυφαίος Ευρωπαίος παίκτης και κατέχει το ρεκόρ για το ταχύτερο τριπλ-νταμπλ (επιτεύχθηκε σε 14 λεπτά και 33 δευτερόλεπτα).

Πρώιμη ζωή
----------

Ο Γιόκιτς γεννήθηκε στην πόλη Σόμπορ στο βόρειο τμήμα της Σερβίας. Μεγάλωσε σε ένα διαμέρισμα δύο υπνοδωματίων που στέγαζε τον ίδιο, τα δύο αδέρφια του, τους δύο γονείς και τη γιαγιά του. Ο πατέρας του ήταν γεωπόνος μηχανικός. Ο Γιόκιτς ανέπτυξε την αγάπη για το μπάσκετ νωρίς στη ζωή του παίζοντας με τα δύο μεγαλύτερα αδέρφια του, που ήταν μια δεκαετία μεγαλύτερα. Ο Στράχινια, ο μεγαλύτερος αδερφός, έπαιζε μπάσκετ στην Ευρώπη και ο Νέμανια, ο δεύτερος μεγαλύτερος, έπαιζε κολεγιακή καλαθοσφαίριση στο Πανεπιστήμιο του Ντιτρόιτ Μέρσι.

Σταδιοδρομία σε συλλόγους
-------------------------

### Μέγκα Μπάσκετ (2012–2015)

Ο Γιόκιτς έπαιξε μπάσκετ νέων στην ΚΚ Βοϊβοντίνα Σρμπίγιαγκας, όπου έγινε κυρίαρχη φιγούρα και έλαβε ενδιαφέρον από μεγαλύτερες ομάδες. Το καλοκαίρι του 2012 υπέγραψε συμβόλαιο με την ΚΚ Μέγκα Μπάσκετ, αν και την πρώτη σεζόν με την ομάδα έπαιξε ως επί το πλείστον για την ομάδα νέων το 2012–13. Σε ηλικία 17 ετών εμφανίστηκε σε 5 αγώνες του Πρωταθλήματος Σερβίας και είχε μέσο όρο 1,8 πόντους και 2 ριμπάουντ σε 10,2 λεπτά ανά αγώνα. Τη σεζόν 2013-14, είδε περισσότερα λεπτά στο γήπεδο για την ομάδα ανδρών. Σε 25 αγώνες της Αδριατικής Λίγκας, είχε μέσο όρο 11,4 πόντους, 6,4 ριμπάουντ και 2,5 ασίστ ανά αγώνα. Έπαιξε επίσης 13 παιχνίδια με την ομάδα στο Πρωτάθλημα Σερβίας και είχε παρόμοια παραγωγή, με μέσο όρο 10,9 πόντους, 6 ριμπάουντ και 3,3 ασίστ ανά παιχνίδι.

Στις 26 Ιουνίου 2014, ο Γιόκιτς επιλέχθηκε από τους Ντένβερ Νάγκετς με την 41η συνολική επιλογή στο NBA Ντραφτ του 2014 και έγινε ένας από τους ηγέτες της ομάδας τη σεζόν 2014–15. Στον πρώτο αγώνα της Αδριατικής Λίγκας, οδήγησε την ομάδα του στη νίκη με 103–98 επί της ΚΚ ΜΖΤ Σκοπίων, καταγράφοντας 27 πόντους και 15 ριμπάουντ. Ονομάστηκε Πολυτιμότερος Παίκτης του πρώτου γύρου. Στις 3 Νοεμβρίου, κατέγραψε 17 πόντους, 12 ριμπάουντ και 8 ασίστ (ρεκόρ σεζόν) στη νίκη με 90–84 επί της Ζάνταρ. Με τέτοιες επιδόσεις, ονομάστηκε Πολυτιμότερος Παίκτης του 6ου Γύρου. Αναδείχθηκε Πολυτιμότερος Παίκτης του Γύρου για τρίτη φορά σε μια σεζόν. Για τις εμφανίσεις του κατά τη διάρκεια του μήνα, αναδείχθηκε Πολυτιμότερος Παίκτης για το Φεβρουάριο, έχοντας κατά μέσο όρο 21,7 πόντους και 12,3 ριμπάουντ ανά παιχνίδι. Στις 21 Μαρτίου, κατέγραψε 28 πόντους και 15 ριμπάουντ βοηθώντας την ομάδα του να κερδίσει με 100–96 της ΚΚ Ιγκοκέα. Ονομάστηκε Πολυτιμότερος Παίκτης του 26ου Γύρου, το τέταρτο βραβείο του Πολυτιμότερου Παίκτη του Γύρου κατά τη διάρκεια της σεζόν. Παρόλο που η Μέγκα Λεκς τερμάτισε στη 10η θέση της Αδριατικής Λίγκας, ο Γιόκιτς είχε εξαιρετική συνολική πορεία: σε 24 παιχνίδια, είχε μέσο όρο 15,4 πόντους (κορυφαίος στο πρωτάθλημα), 9,3 ριμπάουντ και 3,5 ασίστ ανά παιχνίδι. Στις 26 Μαρτίου, ονομάστηκε επίσημα Πολυτιμότερος Παίκτης της κανονικής περιόδου της Αδριατικής Λίγκας. Ονομάστηκε επίσης ο Κορυφαίος Υποσχόμενος Παίκτης της Αδριατικής Λίγκας για τη σεζόν 2014–15.

Μετά τον αποκλεισμό από την Παρτίζαν Βελιγραδίου στα ημιτελικά του Πρωταθλήματος Σερβίας, ο Γιόκιτς αποχώρησε από την ομάδα για να ακολουθήσει καριέρα στο ΝΒΑ. Σε 14 αγώνες του Πρωταθλήματος Σερβίας είχε μέσο όρο 18,4 πόντους, 10,4 ριμπάουντ και 2,7 ασίστ ανά αγώνα, ενώ σούταρε με 56,6% εντός πεδιάς.

### Ντένβερ Νάγκετς (2015–σήμερα)

#### Τα δύο πρώτα χρόνια

Το καλοκαίρι του 2015, ο Γιόκιτς εντάχθηκε στους Ντένβερ Νάγκετς, μία σεζόν μετά το ντραφτ. Στις 28 Ιουλίου 2015, υπέγραψε συμβόλαιο με τους Νάγκετς έχοντας 8,0 πόντους και 6,2 ριμπάουντ μέσο όρο σε πέντε αγώνες Σάμερ Λιγκ για την ομάδα. Στις 10 Ιανουαρίου 2016, κατέγραψε 9 ασίστ (ρεκόρ καριέρας) στη νίκη 95–92 επί των Σάρλοτ Χόρνετς. Την 1η Φεβρουαρίου, κατέγραψε 27 πόντους (ρεκόρ καριέρας) και 14 ριμπάουντ στη νίκη 112–93 επί των Τορόντο Ράπτορς. Στις 8 Απριλίου, σημείωσε νέο ρεκόρ καριέρας με 15 ριμπάουντ στη νίκη με 102–98 επί των Σαν Αντόνιο Σπερς. Στο τέλος της σεζόν, τερμάτισε τρίτος στην ψηφοφορία για το βραβείο του ΝΒΑ Ρούκι της Χρονιάς 2016 και κέρδισε συμπεριλήφθηκε στην Πρώτη NBA ομάδα των ρούκι.

Στις 29 Οκτωβρίου 2016, ο Γιόκιτς κατέγραψε 23 πόντους και 17 ριμπάουντ (ρεκόρ καριέρας) στην ήττα με 115–113 στην παράταση από τους Πόρτλαντ Τρέιλ Μπλέιζερς. Μετά την έναρξη των πρώτων 8 αγώνων της σεζόν, ο Γιόκιτς μεταφέρθηκε στον πάγκο στις 12 Νοεμβρίου παραμένοντας αναπληρωματικός για τα επόμενα 14 παιχνίδια. Στις 3 Φεβρουαρίου 2017, κατέγραψε το πρώτο του τριπλ-νταμπλ στην καριέρα του, με 20 πόντους, 13 ριμπάουντ και 11 ασίστ στη νίκη 121–117 επί των Μιλγουόκι Μπακς. Στις 10 Φεβρουαρίου 2017, σημείωσε 40 πόντους (ρεκόρ καριέρας) για να οδηγήσει τους Νάγκετς στη νίκη με 131–123 επί των Νιου Γιορκ Νικς. Εκείνη τη χρονιά κατέγραψε έξι τριπλ νταμπλ. Ολοκλήρωσε τη σεζόν με 29 πόντους, 16 ριμπάουντ, 8 ασίστ σε μια νίκη με 111–105 στον τελευταίο αγώνα της σεζόν επί των Οκλαχόμα Σίτι Θάντερ στις 12 Απριλίου. Τα έξι τριπλ νταμπλ του τον κατέταξαν στην τέταρτη θέση στην κανονική περίοδο. Τερμάτισε δεύτερος στην ψηφοφορία του Πιο Βελτιωμένου Παίκτη του NBA 2017, καθώς και στην ψηφοφορία για την Ασίστ της Χρονιάς 2017.

#### Βασικός παίκτης

 Ο Γιόκιτς φυλάσσεται από τον Γκόρτατ σε αγώνα το 2018
Τη σεζόν 2017-18 καθιερώθηκε ως αναντικατάστατος στη βασική σύνθεση της ομάδας. Στις 7 Νοεμβρίου 2017, ο Γιόκιτς σημείωσε 41 πόντους (ρεκόρ καριέρας) στη νίκη με 112–104 επί των Μπρούκλιν Νετς. Μετά από απουσία επτά αγώνων λόγω τραυματισμού στις 8 Ιανουαρίου, έκανε το πρώτο του τριπλ-νταμπλ της σεζόν με 22 πόντους, 12 ριμπάουντ και 11 ασίστ στην ήττα με 124–114 από τους Γκόλντεν Στέιτ Ουόριορς. Στις 15 Φεβρουαρίου, στη νίκη με 134–123 επί των Μιλγουόκι Μπακς, ο Γιόκιτς κατέγραψε 30 πόντους, 15 ριμπάουντ και 17 ασίστ, σημειώνοντας τριπλ-νταμπλ με 1:54 να απομένει στη δεύτερη περίοδο. Κατέγραψε το ταχύτερο τριπλ-νταμπλ στην ιστορία του NBA σε 14 λεπτά και 33 δευτερόλεπτα, ξεπερνώντας το προηγούμενο ρεκόρ του Τζιμ Τάκερ των 17 λεπτών από το 1955. Στο φινάλε της κανονικής περιόδου των Νάγκετς στις 11 Απριλίου 2018, ο Γιόκιτς κατέγραψε 35 πόντους και 10 ριμπάουντ σε μια ήττα με 112–106 στην παράταση από τους Μινεσότα Τίμπεργουλβς. Ήταν το έβδομο παιχνίδι 30 πόντων του στη σεζόν. Η ήττα απέκλεισε τους Νάγκετς από τα πλέι οφ με ρεκόρ 46–36. Ήταν το πρώτο παιχνίδι πλέι ιν της τελευταίας ημέρας στο ΝΒΑ εδώ και 21 χρόνια, με τη Μινεσότα να διεκδικεί επίσης μια θέση στα πλέι οφ.

#### Σεζόν 2018–19: Σεζόν ανάδειξης, πρώτες εμφανίσεις All-Star και All-NBA

Στις 9 Ιουλίου 2018, ο Γιόκιτς υπέγραψε πενταετή επέκταση συμβολαίου με τους Νάγκετς, αξίας 148 εκατομμυρίων δολαρίων. Στις 20 Οκτωβρίου 2018, στο δεύτερο παιχνίδι των Νάγκετς στη σεζόν, ο Γιόκιτς κατέγραψε 35 πόντους, 12 ριμπάουντ και 11 ασίστ στη νίκη με 119–91 επί των Φοίνιξ Σανς. Το όνομα του μπήκε δίπλα στου Ουίλτ Τσάμπερλεϊν ως ο μόνος παίκτης στην ιστορία του ΝΒΑ που σημείωσε τριπλ-νταμπλ με 30 ή περισσότερους πόντους χωρίς να χάσει καλάθι από εντός πεδιάς — ο Τσάμπερλεϊν το έκανε δύο φορές, το 1966 και το 1967. Οι εμφανίσεις του το 2018 ήταν τέτοιες που αναγνωρίστηκε ως ο Σέρβος Παίκτης της Χρονιάς από την Ομοσπονδία Καλαθοσφαίρισης Σερβίας.

Στις 19 Ιανουαρίου έκανε το έκτο τριπλ-νταμπλ της σεζόν, με 19 πόντους, 12 ασίστ και 11 ριμπάουντ, στη νίκη με 124–102 επί των Κλίβελαντ Καβαλίερς. Ήταν το 22ο τριπλ-νταμπλ στην καριέρα του, ξεπερνώντας έτσι τον Καρίμ Αμπντούλ Τζαμπάρ για να περάσει στη δεύτερη θέση στον κατάλογο των ψηλών παικτών με τριπλ νταμπλ όλων των εποχών του NBA. Στις 31 Ιανουαρίου, έλαβε την πρώτη του επιλογή All-Star ως αναπληρωματικός της Δυτικής Περιφέρειας για το NBA All-Star Game 2019. Στις 13 Φεβρουαρίου, κατέγραψε το 12ο τριπλ-νταμπλ της σεζόν, με 20 πόντους, 18 ριμπάουντ και 11 ασίστ, ενώ σημείωσε επίσης το νικηφόρο καλάθι στο παιχνίδι με 0,3 δευτερόλεπτα να απομένουν, για να βοηθήσει τους Νάγκετς να κερδίσουν με 120-118 τους Σακραμέντο Κινγκς. Τα δώδεκα τριπλ-νταμπλ του τον κατέταξαν στη δεύτερη θέση στη σεζόν.

Στο πρώτο παιχνίδι του πρώτου γύρου των Πλέι Οφ εναντίον των Σαν Αντόνιο Σπερς, ο Γιόκιτς έγινε ο τέταρτος παίκτης στην ιστορία του ΝΒΑ που κατέγραψε τριπλ-νταμπλ στο ντεμπούτο του στα πλέι οφ. Είχε 10 πόντους, 14 ριμπάουντ και 14 ασίστ σε μια ήττα με 101–96. Στο έκτο παιχνίδι της σειράς, σημείωσε τους 27 από τους 43 πόντους του στο δεύτερο ημίχρονο της ήττας των Νάγκετς με 120–103. Είχε επίσης 12 ριμπάουντ και 9 ασίστ. Στο έβδομο παιχνίδι βοήθησε τους Νάγκετς να κερδίσουν τη σειρά με 4–3, με 21 πόντους, 15 ριμπάουντ και 10 ασίστ στη νίκη με 90–86. Στο πρώτο παιχνίδι του δεύτερου γύρου, ο Γιόκιτς σημείωσε 37 πόντους στη νίκη με 121–113 επί των Τρέιλ Μπλέιζερς Στο τρίτο παιχνίδι εναντίον στο Πόρτλαντ, είχε 33 πόντους, 18 ριμπάουντ και 14 ασίστ σε μια ήττα με 140–137 στην τέταρτη παράταση. Οι Νάγκετς αποκλείστηκαν από τα πλέι οφ μετά την ήττα με 100–96 από το Πόρτλαντ στο έβδομο παιχνίδι, παρά τους 29 πόντους και 13 ριμπάουντ του Γιόκιτς. Σε 14 αγώνες πλέι οφ, είχε μέσο όρο 25,1 πόντους, 13,0 ριμπάουντ και 8,4 ασίστ. Ονομάστηκε στην Πρώτη Ομάδα του NBA, για πρώτη φορά στην καριέρα του.

#### Σεζόν 2019–20: Στους τελικούς της Δυτικής Περιφέρειας

Στις 8 Νοεμβρίου 2019, ο Γιόκιτς σημείωσε το νικητήριο καλάθι στο παιχνίδι εναντίον των Φιλαδέλφεια 76ερς με 1,2 δευτερόλεπτα να απομένουν, για να δώσει στους Νάγκετς τη νίκη 98–97, επιστρέφοντας από 21 πόντους πίσω στο σκορ. Στο αμέσως επόμενο παιχνίδι, πέτυχε έναν ακόμη νικητήριο καλάθι, μόλις δύο ημέρες αργότερα, στη νίκη με 100–98 στην παράταση επί των Μινεσότα Τίμπεργουλβς. Στις 6 Ιανουαρίου 2020, σημείωσε 47 πόντους (ρεκόρ καριέρας) απέναντι στην Ατλάντα Χοκς, σε μια εκτός έδρας νίκη με 123–115. Στις 4 Φεβρουαρίου, κατέγραψε 30 πόντους, 21 ριμπάουντ και 10 ασίστ στη νίκη με 98–95 επί των Γιούτα Τζαζ. Ήταν το πρώτο παιχνίδι 30/20/10 από οποιονδήποτε παίκτη του NBA σε τέσσερα χρόνια, και μόνο το τρίτο μετά τον Αμπντούλ-Τζαμπάρ το 1976. Στις 30 Ιανουαρίου ο Γιόκιτς επιλέχθηκε για το δεύτερο συνεχόμενό του All-Star Game.

Στη σειρά των πλέι οφ του πρώτου γύρου εναντίον στους Γιούτα Τζαζ, ο Γιόκιτς έκλεισε τη σειρά με μία ραβέρσα για να κάνει το σκορ από 78–78 σε 80–78 με 27 δευτερόλεπτα να απομένουν για το παιχνίδι, κερδίζοντας το παιχνίδι για τους Νάγκετς. Ολοκλήρωσε το παιχνίδι με 30 πόντους και 14 ριμπάουντ. Στις 13 Σεπτεμβρίου, κατέγραψε 34 πόντους, 14 ριμπάουντ και 7 ασίστ για να οδηγήσει το Ντένβερ στη νίκη με 111–98 στο έκτο παιχνίδι, ξεπερνώντας τη διαφορά των 19 πόντων στο δεύτερο ημίχρονο. Στις 15 Σεπτεμβρίου, κατέγραψε ένα τριιπλ-νταμπλ με 16 πόντους, 22 ριμπάουντ και 13 ασίστ για να οδηγήσει το Ντένβερ σε μια νίκη με 104–89 στο έβδομο παιχνίδι επί των Λος Άντζελες Κλίπερς. Ο Γιόκιτς μπήκε στην ίδια κατηγορία με τους Τιμ Ντάνκαν και Κέβιν Γκάρνετ ως οι μόνοι παίκτες στην ιστορία του πρωταθλήματος που σημείωσαν τριπλ-νταμπλ με 20 ριμπάουντ. Με τη νίκη, οι Νάγκετς έγιναν η πρώτη ομάδα στην ιστορία του ΝΒΑ που επέστρεψε από πολλαπλά 3–1 πίσω στη σειρά σε μία μόνο σεζόν. Ωστόσο, οι Νάγκετς θα έχαναν τους Τελικούς της Δυτικής Περιφέρειας σε πέντε αγώνες από τους μετέπειτα πρωταθλητές του ΝΒΑ Λος Άντζελες Λέικερς, με τον Γιόκιτς να καταγράφει 22 πόντους, 10 ριμπάουντ και 5 ασίστ στη μοναδική νίκη του Ντένβερ στο τρίτο παιχνίδι.

#### Σεζόν 2020–21: Πρώτο βραβείο MVP

Ο Γιόκιτς ξεκίνησε τη σεζόν με τέσσερα τριπλ-νταμπλ στα πρώτα έξι παιχνίδια του, σε ένα από τα οποία κατέγραψε 18 ασίστ, στις 29 Δεκεμβρίου 2020, εναντίον των Χιούστον Ρόκετς στη νίκη με 124–111. Με αυτόν τον τρόπο, έγινε ο πρώτος σέντερ που κατέγραψε τουλάχιστον 18 ασίστ σε έναν αγώνα μετά τον Τσάμπερλεϊν το 1968. Στις 30 Δεκεμβρίου, ξεπέρασε τον Φατ Λέβερ για τα περισσότερα τριπλ-νταμπλ στην ιστορία των Νάγκετς, στην ήττα με 125–115 από τους Σακραμέντο Κινγκς, που τον οδήγησε επίσης να ανέβει στην ένατη θέση όλων των εποχών στα τριπλ-νταμπλ καριέρας. Ο Γιόκιτς θα συνέχιζε το εκπληκτικό του παιχνίδι όλο τον Ιανουάριο, λαμβάνοντας τα βραβεία του Παίκτη της Εβδομάδας στη Δυτική Περιφέρεια, καθώς και του Παίκτη του Μήνα, ο πρώτος παίκτης των Νάγκετς που το έκανε μετά τον Άντονι.

Στις 6 Φεβρουαρίου ο Γιόκιτς σημείωσε 50 πόντους (ρεκόρ καριέρας), μαζί με 8 ριμπάουντ και 12 ασίστ στην ήττα με 119–114 από τους Σακραμέντο Κινγκς. Επιπλέον, άνοιξε τη σεζόν με 20 διαδοχικά παιχνίδια με νταμπλ-νταμπλ, πίσω από τον Μπιλ Ουόλτον (34 το 1976–77) από τότε που η Αμερικανική Ένωση Καλαθοσφαίρισης συγχωνεύτηκε με το NBA το 1976. Αργότερα τον ίδιο μήνα, επιλέχθηκε για την τρίτη συνεχόμενη εμφάνισή του σε All Star Game, αυτή τη φορά ως βασικός. Στις 2 Μαρτίου, ο Γιόκιτς κατέγραψε το 50ο τριπλ-νταμπλ στην καριέρα του, με 37 πόντους, 10 ριμπάουντ και 11 ασίστ, στη νίκη με 128-97 εναντίον των Μιλγουόκι Μπακς. Έγινε μόνο ο 9ος παίκτης στην ιστορία του ΝΒΑ που κατέγραψε 50 τριπλ-νταμπλ στην καριέρα του, καθώς και μόλις ο δεύτερος σέντερ που το έκανε, πίσω από τον Τσάμπερλεϊν.

Παρά τη γεμάτη τραυματισμούς κανονική σεζόν, ο Γιόκιτς οδήγησε τους Νάγκετς στην τρίτη θέση στη Δυτική Περιφέρεια, με ρεκόρ 47–25. Ενώ έπαιζε και ξεκινούσε σε κάθε παιχνίδι, ηγήθηκε του πρωταθλήματος σε όλες τις κύριες προηγμένες μετρήσεις που αποσκοπούσαν στη μέτρηση της αξίας ενός παίκτη. Τερμάτισε επίσης ως ο πρώτος του πρωταθλήματος στα νταμπλ-νταμπλ, έχοντας 60 στη σεζόν, ενώ τερμάτισε δεύτερος για τα περισσότερα τριπλ-νταμπλ στη σεζόν, με 16 δικά του. Εντάχθηκε στην ίδια κατηγορία με τους Όσκαρ Ρόμπερτσον και Ράσελ Ουέστμπρουκ ως οι μόνοι παίκτες στην ιστορία του ΝΒΑ με μέσο όρο 26+ πόντους, 10+ ριμπάουντ και 8+ ασίστ σε μια ολόκληρη σεζόν και έγινε επίσημα ο πρώτος παίκτης που το έκανε αυτό με ποσοστό βολών καλύτερο από 52 %. Επίσης, έγινε μόλις ο τρίτος παίκτης στην ιστορία του NBA που ολοκλήρωσε μια σεζόν στην πρώτη πεντάδα σε συνολικούς πόντους (3ος), ριμπάουντ (5ος) και ασίστ (3ος), στην ίδια κατηγορία με τον Έλτζιν Μπέιλορ και τον Τσάμπερλεϊν (3 φορές).

Στον πρώτο γύρο των πλέι οφ, οι Νάγκετς αντιμετώπισαν τους Πόρτλαντ Τρέιλ Μπλέιζερς. Παρόλα αυτά, ο Γιόκιτς συνέχισε τις κορυφαίες εμφανίσεις σε όλη τη σειρά, έχοντας κατά μέσο όρο 33 πόντους, 10,5 ριμπάουντ και 4,5 ασίστ. Στο έκτο παιχνίδι σημείωσε τους 27 από τους 36 πόντους του στο δεύτερο ημίχρονο και οδήγησε τους Νάγκετς στη νίκη με 126–115. Το Ντένβερ θα αντιμετώπιζε τους Φοίνιξ Σανς στους ημιτελικούς της Δυτικής Περιφέρειας. Σε μια ήττα στο τρίτο παιχνίδι, ο Γιόκιτς κατέγραψε 32 πόντους, 20 ριμπάουντ και 10 ασίστ, μπαίνοντας στην ίδια κατηγορία με τον Αμπντούλ-Τζαμπάρ και τον Τσάμπερλεϊν ως οι μόνοι παίκτες στην ιστορία των πλέι οφ του NBA που έκαναν 30/20/10 σε αγώνα. Οι Νάγκετς αποκλείστηκαν από τα πλέι οφ στο τέταρτο παιχνίδι. Στα πλέι οφ είχε μέσο όρο 29,8 πόντους, 11,6 ριμπάουντ και 5,0 ασίστ ανά παιχνίδι.

Για την απόδοσή του στην κανονική περίοδο, ο Γιόκιτς κέρδισε το Βραβείο Πολυτιμότερου Παίκτη στο NBA. Με αυτόν τον τρόπο, έγινε ο πρώτος σέντερ που κέρδισε το βραβείο μετά τον Σακίλ Ο'Νιλ το 2000, καθώς και ο πρώτος παίκτης στην ιστορία των Ντένβερ Νάγκετς. Έγινε επίσης ο πρώτος Σέρβος παίκτης, ο τρίτος Ευρωπαίος συνολικά και ο έκτος διεθνής παίκτης που κέρδισε το βραβείο. Έχοντας επιλεγεί 41ος συνολικά στο ντραφτ του NBA 2014, ο Γιόκιτς έγινε ο παίκτης με το χαμηλότερη θέση ντραφτ στην ιστορία του NBA που αναδείχθηκε MVP, καθώς και ο πρώτος παίκτης που επιλέχθηκε στο ντραφτ στον δεύτερο γύρο του κοινού ντραφτ (από το 1966) που κέρδισε το βραβείο. Επιπλέον, ο Γιόκιτς και ο Βασίλιε Μίσιτς έγιναν το πρώτο ζευγάρι παικτών από την ίδια χώρα που βραβεύτηκαν ως MVP τόσο στο NBA όσο και στην Ευρωλίγκα την ίδια σεζόν.

#### Σεζόν 2021–22: Δεύτερο βραβείο MVP

 Στο NBA All-Star Game του 2022
Στις 6 Δεκεμβρίου, ο Γιόκιτς κατέγραψε το 60ο τριπλ-νταμπλ του, σε μια ήττα με 109–97 από τους Σικάγο Μπουλς, ξεπερνώντας τον Λάρι Μπερντ για την 8η θέση στον κατάλογο με τριπλ-νταμπλ όλων των εποχών. Στις 27 Δεκεμβρίου, ο Γιόκιτς ισοφάρισε το ρεκόρ καριέρας του με 22 ριμπάουντ και πρόσθεσε 26 πόντους και 8 ασίστ στη νίκη με 103–100 εναντίον των Λος Άντζελες Κλίπερς. Στις 27 Ιανουαρίου, επιλέχθηκε για την τέταρτη διαδοχική του εμφάνιση στο NBA All-Star Game, δεύτερο στη σειρά ως βασικός. Για τα παιχνίδια του τον Ιανουάριο, ο Γιόκιτς αναδείχθηκε Παίκτης του Μήνα στη Δυτική Περιφέρεια για τρίτη φορά στην καριέρα του. Κατέγραψε επτά τριπλ-νταμπλ και έγινε ένας από τους μόλις πέντε παίκτες στην ιστορία του ΝΒΑ που είχαν επτά ή περισσότερα σε έναν μήνα, μαζί με τους Ράσελ Ουέστμπρουκ, Όσκαρ Ρόμπερτσον, Ουίλτ Τσάμπερλεϊν και Μάικλ Τζόρνταν ως τους μοναδικούς παίκτες που πέτυχαν κάτι τέτοιο.

Στις 6 Φεβρουαρίου, στον 500ο αγώνα του στο ΝΒΑ, ο Γιόκιτς σημείωσε το 71ο τριπλ-νταμπλ στην καριέρα του με 27 πόντους, 12 ριμπάουντ και 10 ασίστ στη νίκη με 124-104 κόντρα στους Μπρούκλιν Νετς. Στην ιστορία του πρωταθλήματος, μόνο ο Ρόμπερτσον (151) και ο Μάτζικ Τζόνσον (73) κατέγραψαν περισσότερα τριπλ-νταμπλ στους πρώτους 500 αγώνες τους. Στις 6 Μαρτίου, σε μια νίκη με 138–130 στην παράταση επί των Πέλικανς, κατέγραψε τριπλ-νταμπλ με 46 πόντους, 12 ριμπάουντ, 11 ασίστ, 3 κλεψίματα και 4 κοψίματα. Σκόραρε 30 από τους 46 πόντους του στην τέταρτη περίοδο και την παράταση, και έγινε ο δεύτερος μετά τον Τσάμπερλεϊν που σημείωσε τριπλ-νταμπλ 45 πόντων, με ποσοστό εντός πεδιάς 70 % στο ίδιο παιχνίδι. Στις 26 Μαρτίου, ο Γιόκιτς κατέγραψε 35 πόντους, 12 ριμπάουντ και 8 ασίστ στη νίκη με 113-107 επί των Οκλαχόμα Σίτι Θάντερ. Έγινε ο δεύτερος παίκτης στην ιστορία του NBA μετά τον Ουίλτ Τσάμπερλεϊν με τρία ή περισσότερα παιχνίδια καριέρας 35/10/5 με ποστοστό 85 %.

Στις 7 Απριλίου, ο Γιόκιτς κατέγραψε 35 πόντους, 16 ριμπάουντ και 6 ασίστ στη νίκη με 122–109 επί των Μέμφις Γκρίζλις, για να κατακτήσει η ομάδα μια θέση στα πλέι οφ. Έγινε ο πρώτος παίκτης στην ιστορία του ΝΒΑ που συγκέντρωσε τουλάχιστον 2.000 πόντους, 1.000 ριμπάουντ και 500 ασίστ σε μια σεζόν. Η άνοδος του Γιόκιτς στα τέλη της σεζόν τον είδε επίσης να γίνεται ο πρώτος παίκτης μετά τον Τσάμπερλεϊν που σημείωσε τουλάχιστον 35 πόντους και 12 ριμπάουντ σε 5 συνεχόμενα παιχνίδια. Ολοκλήρωσε την κανονική περίοδο με μέσο όρο 27,1 πόντους, 13,8 ριμπάουντ και 7,9 ασίστ και οδήγησε τους Νάγκετς σε ρεκόρ 48–34 για την τελευταία απευθείας θέση στα πλέι οφ (έκτη). Έγινε ο πρώτος παίκτης στην ιστορία του ΝΒΑ με μέσο όρο πάνω από 25 πόντους, 13 ριμπάουντ και 7 ασίστ σε μια σεζόν και ο πρώτος που ήταν πρώτος της ομάδας του σε πόντους, ριμπάουντ, ασίστ, κλεψίματα, κοψίματα και ποσοστά εντός πεδιάς. Ήταν ο μοναδικός παίκτης στο ΝΒΑ εκείνη τη σεζόν που τερμάτισε στους πρώτους 10 σε πόντους ανά αγώνα, ριμπάουντ ανά αγώνα και ασίστ ανά αγώνα. Οι προηγμένες μετρήσεις του ήταν ιστορικά καλές, συγκεντρώνοντας την υψηλότερη βαθμολογία απόδοσης παίκτη (PER) σε μία σεζόν στην ιστορία του ΝΒΑ, με 32,85.

Στα πλέι οφ το Ντένβερ θα έχανε από το Γκόλντεν Στέιτ σε πέντε παιχνίδια παρά τους 30 πόντους, 19 ριμπάουντ και 8 ασίστ του Γιόκιτς στην ήττα με 102–98 στο πέμπτο παιχνίδι. Για τα πλέι οφ, ο Γιόκιτς είχε μέσο όρο 31,0 πόντους, 13,2 ριμπάουντ, 5,8 ασίστ, με 57,5 % εντός πεδιάς. Στις 12 Μαΐου, ο Γιόκιτς έλαβε το βραβείο του Πολυτιμότερου Παίκτη στο NBA για δεύτερη συνεχόμενη χρονιά, νικώντας τους φιναλίστ Τζόελ Εμπίντ και Γιάννη Αντετοκούνμπο. Έγινε ο 13ος παίκτης που κέρδισε το βραβείο σε συνεχόμενες σεζόν, καθώς και ο δεύτερος Ευρωπαίος παίκτης που κέρδισε το βραβείο περισσότερες από μία φορές, μαζί με τον Αντετοκούνμπο. Στις 24 Μαΐου, ο Γιόκιτς επιλέχθηκε για τρίτη φορά στην Πρώτη Ομάδα του NBA. Έγινε ο πρώτος παίκτης στην ιστορία της ομάδας που κέρδισε τιμητικές διακρίσεις για την Ομάδα του NBA σε τέσσερις συνεχόμενες σεζόν. και είχε τρεις επιλογές στην πρώτη ομάδα της καριέρας του.

#### Σεζόν 2022–23: Επέκταση συμβολαίου

Την 1η Ιουλίου 2022, ο Γιόκιτς συμφώνησε σε πενταετή επέκταση συμβολαίου αξίας 264 εκατομμυρίων δολαρίων με τους Νάγκετς, καθιστώντας την τη μεγαλύτερη οικονομικά συμφωνία στην ιστορία του NBA. Στις 3 Νοεμβρίου 2022 στον αγώνα με αντίπαλο τους Οκλαχόμα Σίτι Θάντερ (122-110) σημείωσε το 79ο τριπλ νταμπλ της καριέρας του (15 πόντοι, 13 ριμπάουντ, 14 ασίστ) ξεπερνώντας τον Τσάμπερλεϊν και φτάνοντας έτσι στην έκτη θέση όλων των εποχών στο NBA.

Εθνική ομάδα
------------

### Νέων

Ο Γιόκιτς ήταν μέλος της Εθνικής Σερβίας Κ19 που κέρδισε το αργυρό μετάλλιο στο Παγκόσμιο Πρωτάθλημα Κ19 του 2013. Σε οκτώ παιχνίδια στη διοργάνωση, είχε μέσο όρο 7,1 πόντους, 5 ριμπάουντ και 1,5 ασίστ ανά αγώνα.

### Ανδρών

Ο Γιόκτς εκπροσώπησε τη Σερβία στο Προολυμπιακό τουρνουά καλαθοσφαίρισης του 2016 στο Βελιγράδι, όπου κέρδισε το Βραβείο MVP της διοργάνωσης, έχοντας κατά μέσο όρο 17,8 πόντους, 7,5 ριμπάουντ και 2,8 ασίστ ανά αγώνα. Στους Θερινούς Ολυμπιακούς Αγώνες του 2016, ο Γιόκιτς και η Σερβία κέρδισαν το αργυρό μετάλλιο, μετά την ήττα από τις Ηνωμένες Πολιτείες στον τελικό με 96–66.

Στις 24 Μαΐου 2019, ο Γιόκιτς ανακοίνωσε ότι θα παίξει για τη Σερβία στο Παγκόσμιο Κύπελλο του 2019. Στο Παγκόσμιο Κύπελλο του 2019, η Εθνική Σερβίας χαρακτηρίστηκε ως φαβορί για την κατάκτηση του τροπαίου, αλλά τελικά αποκλείστηκε στους προημιτελικούς από την Αργεντινή. Με νίκες επί των Ηνωμένων Πολιτειών και της Τσεχίας τερμάτισε στην 5η θέση. Ο Γιόκιτς ήταν ο δεύτερος καλύτερος παίκτης της ομάδας πίσω από τον Μπόγκνταν Μπογκντάνοβιτς, με μέσο όρο 11,5 πόντους, 7,5 ριμπάουντ και 4,8 ασίστ σε οκτώ παιχνίδια.

Στις 15 Ιουνίου 2022, ο Γιόκιτς ανακοίνωσε ότι θα επέστρεφε στην εθνική ομάδα, μετά από 3 χρόνια, για τα προκριματικά του Παγκοσμίου Κυπέλλου του 2023 και το Ευρωμπάσκετ 2022. Οδήγησε τη Σερβία σε ένα τέλειο ρεκόρ 5–0 και την πρώτη θέση στον Δ΄ Όμιλο στο Ευρωμπάσκετ 2022, αλλά τελικά αποκλείστηκε στη φάση των "16" από την Ιταλία, παρά την απόδοση με 32 πόντους, 13 ριμπάουντ, 4 ασίστ και 2 κλεψίματα. Ο Γιόκιτς ήταν ο καλύτερος παίκτης της ομάδας, με μέσο όρο 21,7 πόντους, 10,0 ριμπάουντ και 4,3 ασίστ σε έξι αγώνες.

Ρεκόρ
-----

* Υψηλότερη βαθμολογία απόδοσης παίκτη σε μία σεζόν στην ιστορία του NBA (32,85).
* Υψηλότερο ποσοστό συν-πλην παικτών μιας σεζόν στην ιστορία του ΝΒΑ (13,72).
* Το πιο γρήγορο τριπλ-νταμπλ στην ιστορία του NBA (14 λεπτά και 33 δευτερόλεπτα).
* Μοναδικός παίκτης του NBA που επιλέχθηκε στον δεύτερο γύρο του ντραφτ που κέρδισε το βραβείο MVP.
* Μοναδικός παίκτης του ΝΒΑ που έχει φτάσει τουλάχιστον 2.000 πόντους, 1.000 ριμπάουντ και 500 ασίστ σε μία μόνο σεζόν.
* Μοναδικός παίκτης του ΝΒΑ που έχει μέσο όρο τουλάχιστον 25 πόντους, 10 ριμπάουντ και 8 ασίστ ανά παιχνίδι με ποσοστό ευστοχίας 55% εντός πεδιάς σε μια σεζόν.
* Μοναδικός παίκτης του NBA που έχει μέσο όρο τουλάχιστον 25 πόντους, 13 ριμπάουντ και 7 ασίστ ανά παιχνίδι σε μία μόνο σεζόν.
* Μοναδικός παίκτης του NBA που ηγήθηκε της ομάδας του και στα πέντε σημαντικά στατιστικά (πόντους, ριμπάουντ, ασίστ, κλεψίματα, κοψίματα) και σε ποσοστό εντός πεδιάς στην ίδια σεζόν.
* Τρίτος παίκτης του NBA από τη συγχώνευση NBA-ABA με 30 πόντους, 20 ριμπάουντ και 10 ασίστ σε έναν αγώνα: Ντένβερ Νάγκετς, 2019–20
* Έκτος παίκτης του NBA που ηγήθηκε της ομάδας του και στα πέντε σημαντικά στατιστικά (πόντους, ριμπάουντ, ασίστ, κλεψίματα, κοψίματα) την ίδια σεζόν: Ντένβερ Νάγκετς, 2021–22

Προσωπική ζωή
-------------

Στα πρώτα χρόνια του Γιόκιτς στο Ντένβερ, ζούσε σε ένα κοινό διαμέρισμα με την τότε κοπέλα του και τα δύο μεγαλύτερα αδέρφια του, Νέμανια (γενν. 1984) και Στράχινια (γεν. 1982). Ο Γιόκιτς παντρεύτηκε την Νατάλιγια Μάτσεσιτς, στις 24 Οκτωβρίου 2020 στη γενέτειρά του, το Σόμπορ. Μαζί έχουν μια κόρη που γεννήθηκε τον Σεπτέμβριο του 2021.

Παραπομπές
----------

1. ↑  «Οι Νάγκετς ΠΡΩΤΑΘΛΗΤΕΣ του ΝΒΑ για πρώτη φορά σε 47 χρόνια, έπειτα από γκραν γκινιόλ πέμπτο τελικό! (Video)». *Eurohoops*. 13 Ιουνίου 2023. Ανακτήθηκε στις 13 Ιουνίου 2023.
2. 1 2  «Denver Nuggets' Nikola Jokić named NBA's Most Valuable Player». *Denver Nuggets*.
3. 1 2  «Nuggets' Nikola Jokic wins 2021-22 Kia Most Valuable Player award». *NBA.com*. 12 Μαΐου 2022. Ανακτήθηκε στις 12 Μαΐου 2022.
4. ↑  «Γιόκιτς: MVP των NBA Finals ο Σέρβος σέντερ | Gazzetta». *www.gazzetta.gr*. Ανακτήθηκε στις 13 Ιουνίου 2023.
5. ↑  «Nikola Jokic ties Bob Cousy for 10th place in all-time triple-double list». eurohoops.net. 21 Δεκεμβρίου 2019. Ανακτήθηκε στις 24 Δεκεμβρίου 2019.
6. ↑  Redford, Patrick. «Well That Was A Spectacular, Historic Game From Nikola Jokic». Ανακτήθηκε στις 16 Φεβρουαρίου 2018.
7. ↑  «Nikola Jokic on Growing Up in Serbia, Racing Horses as a Kid and Adjusting to NBA Life in America». *SLAM* (στα Αγγλικά). 26 Μαρτίου 2017. Ανακτήθηκε στις 26 Μαρτίου 2021.
8. 1 2  Sepkowitz, Leo. «Born of a New Eastern Europe, Nikola Jokic Leads a Generation to NBA Stardom». *Bleacher Report* (στα Αγγλικά). Ανακτήθηκε στις 26 Μαρτίου 2021.
9. ↑  «Nikola Jokic: Serbia's beloved big man of basketball». *France 24* (στα Αγγλικά). 28 Αυγούστου 2019. Ανακτήθηκε στις 26 Μαρτίου 2021.
10. ↑  «Nemanja Jokic - Men's Basketball». *University of Detroit Mercy Athletics* (στα Αγγλικά). Ανακτήθηκε στις 26 Μαρτίου 2021.
11. ↑  Carbaugh, Dane (26 Ιουνίου 2014). «Denver takes Nikola Jokić with the No. 41 pick in the 2014 NBA Draft». *SBNation.com*. Ανακτήθηκε στις 27 Ιουνίου 2014.
12. ↑  «Jokić, Miljenović nadjačali MZT» (στα sr). *b92.net*.. Ανακτήθηκε στις October 4, 2014.
13. ↑  «Overtime win for Mega, Jokić with index 44!». *abaliga.com*. Αρχειοθετήθηκε από το πρωτότυπο στις October 6, 2014.. Ανακτήθηκε στις October 4, 2014.
14. ↑  «Round 1 MVP – Nikola Jokić (Mega Vizura)». *abaliga.com*. Αρχειοθετήθηκε από το πρωτότυπο στις November 6, 2014.. Ανακτήθηκε στις November 6, 2014.
15. ↑  «Mega Vizura won, Jokić dominated». *abaliga.com*. November 3, 2014. Αρχειοθετήθηκε από το πρωτότυπο στις November 4, 2014.. Ανακτήθηκε στις November 3, 2014.
16. ↑  «MVP: Nikola Jokić (Mega Vizura – val. 40)». *abaliga.com*. Αρχειοθετήθηκε από το πρωτότυπο στις November 6, 2014.. Ανακτήθηκε στις November 6, 2014.
17. ↑  «ABA: Jokić po treći put MVP» (στα sr). *b92.net*.. Ανακτήθηκε στις March 24, 2015.
18. ↑  «ABA: Jokić MVP februara» (στα sr). *b92.net*. BETA. March 5, 2015.. Ανακτήθηκε στις March 24, 2015.
19. ↑  «Mega Leks at Igokea Full Statistics» (στα sr). *abaliga.com*. Αρχειοθετήθηκε από το πρωτότυπο στις March 24, 2015.. Ανακτήθηκε στις March 24, 2015.
20. ↑  «MVP: Nikola Jokić (Mega Leks – val. 39)». *abaliga.com*. Αρχειοθετήθηκε από το πρωτότυπο στις March 25, 2015.. Ανακτήθηκε στις March 24, 2015.
21. ↑  «Individual Statistics - Season 2014/15». *abaliga.com*. Αρχειοθετήθηκε από το πρωτότυπο στις 26 Ιουνίου 2015. Ανακτήθηκε στις 24 Μαρτίου 2015.
22. ↑  «Regular season MVP – Nikola Jokić (Mega Leks)». *abaliga.com*. Αρχειοθετήθηκε από το πρωτότυπο στις March 28, 2015.. Ανακτήθηκε στις March 27, 2015.
23. ↑  «Žižić najveća nada» (στα Κροατικά). sportske.jutarnji.hr. 9 Μαρτίου 2016. Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 16 Οκτωβρίου 2022.
24. ↑  P. V. (June 9, 2015). «Jokić ide u Denver» (στα sr). *novosti.rs*.. Ανακτήθηκε στις June 10, 2015.
25. ↑  «Nuggets Sign Nikola Jokić». *NBA.com*. 28 Ιουλίου 2015. Ανακτήθηκε στις 28 Ιουλίου 2015.
26. ↑  «Mudiay, Gallinari help Nuggets beat Hornets 95-92». *NBA.com*. 10 Ιανουαρίου 2016. Αρχειοθετήθηκε από το πρωτότυπο στις 27 Μαρτίου 2016. Ανακτήθηκε στις 11 Ιανουαρίου 2016.
27. ↑  «Nuggets end Raptors' 11-game winning streak, 112-93». *NBA.com*. 1 Φεβρουαρίου 2016. Αρχειοθετήθηκε από το πρωτότυπο στις 27 Οκτωβρίου 2018. Ανακτήθηκε στις 2 Φεβρουαρίου 2016.
28. ↑  «Tim Duncan, depleted Spurs fall to Nuggets 102-98». *NBA.com*. 8 Απριλίου 2016. Αρχειοθετήθηκε από το πρωτότυπο στις 10 Απριλίου 2016. Ανακτήθηκε στις 10 Απριλίου 2016.
29. ↑  «Timberwolves' Towns is unanimous Kia Rookie of the Year pick». *NBA.com*. 16 Μαΐου 2016. Αρχειοθετήθηκε από το πρωτότυπο στις 29 Μαΐου 2016. Ανακτήθηκε στις 18 Μαΐου 2016.
30. ↑  «Wolves' Towns, Knicks' Porzingis lead 2015-16 NBA All-Rookie teams». *NBA.com*. 19 Μαΐου 2016. Αρχειοθετήθηκε από το πρωτότυπο στις 22 Μαΐου 2016. Ανακτήθηκε στις 19 Μαΐου 2016.
31. ↑  «Lillard hits floater, Blazers beat Nuggets 115-113 in OT». *ESPN.com*. 29 Οκτωβρίου 2016. Ανακτήθηκε στις 30 Οκτωβρίου 2016.
32. ↑  «Nikola Jokic 2016-17 Game Log». *Basketball-Reference.com*. Ανακτήθηκε στις 17 Ιανουαρίου 2017.
33. ↑  «Jokic gets triple-double as Nuggets beat Bucks 121-117». *ESPN.com*. 3 Φεβρουαρίου 2017. Ανακτήθηκε στις 4 Φεβρουαρίου 2017.
34. ↑  «Jokic scores career-high 40, Nuggets beat Knicks 131-123». *ESPN.com*. 10 Φεβρουαρίου 2017. Ανακτήθηκε στις 11 Φεβρουαρίου 2017.
35. ↑  «Nikola Jokic 2016-17». Ανακτήθηκε στις 29 Οκτωβρίου 2022.
36. ↑  «Robertson honors Westbrook, but Nuggets top Thunder». *ESPN.com*. 12 Απριλίου 2017. Ανακτήθηκε στις 13 Απριλίου 2017.
37. ↑  «Players General Tradition al». *NBA.com*. Ανακτήθηκε στις 13 Απριλίου 2017.
38. ↑  Fedor, Chris (26 Ιουνίου 2017). «Giannis Antetokounmpo named 2017 NBA Most Improved Player». *Cleveland.com*. Ανακτήθηκε στις 2 Ιουλίου 2017.
39. ↑  «First-Ever NBA Awards on TNT to Include Six Fan-Voted Awards as Part of June 26 Show». *Turner.com*. 27 Απριλίου 2017. Αρχειοθετήθηκε από το πρωτότυπο στις 6 Μαρτίου 2019. Ανακτήθηκε στις 2 Ιουλίου 2017.
40. ↑  «Jokic scores career-high 41 as Nuggets beat Nets 112-104». *ESPN.com*. 7 Νοεμβρίου 2017. Ανακτήθηκε στις 7 Νοεμβρίου 2017.
41. ↑  «Curry goes off again, Warriors top Nuggets for 5th straight». *ESPN.com*. 8 Ιανουαρίου 2018. Ανακτήθηκε στις 8 Ιανουαρίου 2018.
42. ↑  «Nuggets make 24 3-pointers, beat Bucks 134-123». *ESPN.com*. 15 Φεβρουαρίου 2018. Ανακτήθηκε στις 15 Φεβρουαρίου 2018.
43. ↑  Cato, Tim (15 Φεβρουαρίου 2018). «Nikola Jokic records triple-double in 14 minutes, fastest in NBA history». *SBNation.com*. Ανακτήθηκε στις 16 Φεβρουαρίου 2018.
44. ↑  «Butler, Towns lead T-wolves past Nuggets in OT, to playoffs». *ESPN.com*. 11 Απριλίου 2018. Ανακτήθηκε στις 11 Απριλίου 2018.
45. ↑  «Denver Nuggets Sign Nikola Jokić to Contract Extension». *NBA.com*. 9 Ιουλίου 2018. Ανακτήθηκε στις 9 Ιουλίου 2018.
46. ↑  «Nikola Jokic to get five-year, $148 million max deal from Nuggets». *ESPN.com*. 1 Ιουλίου 2018. Ανακτήθηκε στις 9 Ιουλίου 2018.
47. ↑  «Jokic's triple-double leads Nuggets past Suns 119-91». *ESPN.com*. 20 Οκτωβρίου 2018. Ανακτήθηκε στις 21 Οκτωβρίου 2018.
48. ↑  «KSS DODELIO NAGRADE: Jokić i Crvendakić najbolji u 2018. godini». *novosti.rs*. Ανακτήθηκε στις 11 Ιανουαρίου 2019.
49. ↑  «KSS: Jokić i Crvendakićeva najbolji u 2018». *b92.net*. Ανακτήθηκε στις 11 Ιανουαρίου 2019.
50. ↑  «Murray, Jokic lead Nuggets past Cavs 124-102». *ESPN.com*. 19 Ιανουαρίου 2019. Ανακτήθηκε στις 19 Ιανουαρίου 2019.
51. ↑  «Nikola Jokic passes Kareem Abdul-Jabbar on NBA all-time triple-doubles chart». *denverpost.com*. 20 Ιανουαρίου 2019. Ανακτήθηκε στις 20 Ιανουαρίου 2019.
52. ↑  «Nikola Jokic passes Kareem Abdul-Jabbar on NBA all-time triple-doubles chart». *sportsnewsbay.com*. Αρχειοθετήθηκε από το πρωτότυπο στις 20 Ιανουαρίου 2019. Ανακτήθηκε στις 20 Ιανουαρίου 2019.
53. ↑  «Nikola Jokić Selected as Western Conference Reserve for 2019 NBA All-Star Game». *NBA.com*. 31 Ιανουαρίου 2019. Ανακτήθηκε στις 2 Φεβρουαρίου 2019.
54. ↑  «Stats: Players General Tradition al». *stats.nba.com*. Ανακτήθηκε στις 18 Απριλίου 2019.
55. ↑  «DeRozan leads Spurs past Nuggets in Game 1, 101-96». *ESPN.com*. 13 Απριλίου 2019. Ανακτήθηκε στις 14 Απριλίου 2019.
56. ↑  «Spurs force Game 7 with 120-103 win over Nuggets». *ESPN.com*. 25 Απριλίου 2019. Ανακτήθηκε στις 26 Απριλίου 2019.
57. ↑  «Jokic, Nuggets hold off Spurs 90-86 in Game 7 to advance». *ESPN.com*. 27 Απριλίου 2019. Ανακτήθηκε στις 28 Απριλίου 2019.
58. ↑  «Jokic's 37 points leads Nuggets past Portland 121-113». *ESPN.com*. 29 Απριλίου 2019. Ανακτήθηκε στις 30 Απριλίου 2019.
59. ↑  «Blazers go up 2-1 after 140-137 win in 4 OTs over Denver». *ESPN.com*. 3 Μαΐου 2019. Ανακτήθηκε στις 4 Μαΐου 2019.
60. ↑  Spyropoulos, Eric (12 Μαΐου 2019). «Denver Nuggets 96, Portland Trail Blazers 100: Three takeaways from Game 7». *NBA.com*. Ανακτήθηκε στις 13 Μαΐου 2019.
61. ↑  «Trail Blazers vs. Nuggets – Box Score». *ESPN.com*. 12 Μαΐου 2019. Ανακτήθηκε στις 23 Μαΐου 2019.
62. ↑  Clark, Christian (12 Μαΐου 2019). «There's no doubting him anymore: Nikola Jokic's all-time postseason debut proves his status as superstar and franchise player». *bsndenver.com*. Αρχειοθετήθηκε από το πρωτότυπο στις 1 Ιουνίου 2022. Ανακτήθηκε στις 13 Μαΐου 2019.
63. ↑  «Antetokounmpo, Harden lead All-NBA First Team». *NBA.com*. 23 Μαΐου 2019. Ανακτήθηκε στις 23 Μαΐου 2019.
64. ↑  «Nikola Jokic buries winner as Nuggets steal thriller vs. Sixers in 21-point comeback win». *The Denver Post* (στα Αγγλικά). 9 Νοεμβρίου 2019. Ανακτήθηκε στις 18 Μαΐου 2021.
65. ↑  «Nikola Jokis hits second straight game-winner to lift Nuggets over T'wolves». *Associated Press* (στα Αγγλικά). Ανακτήθηκε στις 18 Μαΐου 2021.
66. ↑  «Nuggets take down Hawks as Nikola Jokic scores career-high 47 points». *The Denver Post* (στα Αγγλικά). 7 Ιανουαρίου 2020. Ανακτήθηκε στις 18 Μαΐου 2021.
67. ↑  «Nuggets' Nikola Jokic becomes 3rd player since NBA-ABA merger to post 30-20-10 triple-double». *NBA.com* (στα Αγγλικά).
68. ↑  Smith, Sekou. «Jimmy Butler, Chris Paul, Russell Westbrook highlight reserves for All-Star Game 2020». *NBA.com*. Ανακτήθηκε στις 31 Ιανουαρίου 2020.
69. ↑  «Utah Jazz vs. Denver Nuggets Live Score and Stats - September 1, 2020 Gametracker». *CBSSports.com* (στα Αγγλικά). Ανακτήθηκε στις 3 Σεπτεμβρίου 2020.
70. ↑  «Nuggets erase 19-point deficit, stun Clips again». *ESPN.com* (στα Αγγλικά). 13 Σεπτεμβρίου 2020. Ανακτήθηκε στις 18 Μαΐου 2021.
71. ↑  «Nuggets make NBA history behind Nikola Jokic and Jamal Murray, stun Clippers in Game 7». *The Denver Post* (στα Αγγλικά). 16 Σεπτεμβρίου 2020. Ανακτήθηκε στις 18 Μαΐου 2021.
72. ↑  «Lakers vs. Nuggets - Game Summary - September 22, 2020 - ESPN». *ESPN.com* (στα Αγγλικά). Ανακτήθηκε στις 18 Μαΐου 2021.
73. ↑  «Nikola Jokić is the first center to have 18+ assists in a game since '68». *www.basketballnetwork.net*. Ανακτήθηκε στις 7 Φεβρουαρίου 2021.
74. ↑  «Denver Nuggets 124, Houston Rockets 111: Three takeaways». *NBA.com*. Ανακτήθηκε στις 7 Φεβρουαρίου 2021.
75. ↑  «Nuggets big man Nikola Jokic puts on passing clinic, sets career high with 18 assists in win over Rockets». *www.cbssports.com*. Ανακτήθηκε στις 7 Φεβρουαρίου 2021.
76. ↑  «Nikola Jokic logs 44th triple-double, 9th all-time». *NBA.com*. Ανακτήθηκε στις 7 Φεβρουαρίου 2021.
77. ↑  «Nikola Jokic historic triple-double paired with ten turnovers». *www.eurohoops.net*. 30 Δεκεμβρίου 2020. Ανακτήθηκε στις 7 Φεβρουαρίου 2021.
78. ↑  «Denver Nuggets' Nikola Jokić named Western Conference Player of the Week (1/25-1/31/2021)». *NBA.com*. Ανακτήθηκε στις 7 Φεβρουαρίου 2021.
79. ↑  «Denver Nuggets' Nikola Jokić named Western Conference Player of the Month». *NBA.com*. Ανακτήθηκε στις 7 Φεβρουαρίου 2021.
80. ↑  «Nikola Jokic, Joel Embiid named Kia NBA Players of the Month». *NBA.com*. Ανακτήθηκε στις 7 Φεβρουαρίου 2021.
81. ↑  «Nuggets star Nikola Jokic records crazy double-double streak seen only once in 45 years». *clutchpoints.com*. Φεβρουαρίου 2021. Ανακτήθηκε στις 11 Φεβρουαρίου 2021.
82. ↑  «Nikola Jokić voted as starter for 2021 NBA All-Star Game». *NBA.com*. Ανακτήθηκε στις 18 Φεβρουαρίου 2021.
83. ↑  «2021 NBA All-Star Game starters revealed». *NBA.com*. Ανακτήθηκε στις 18 Φεβρουαρίου 2021.
84. ↑  «Jokic's triple-double leads Nuggets to 128-97 rout of Bucks». *www.espn.com*. Ανακτήθηκε στις 3 Μαρτίου 2021.
85. ↑  «Nikola Jokic becomes ninth player in NBA history to record 50 career triple-doubles». *www.denverstiffs.com*. 2 Μαρτίου 2021.
86. ↑  «Denver Nuggets' Nikola Jokic joins Wilt Chamberlain as only centers with 50 triple-doubles». *www.espn.com*. 3 Μαρτίου 2021. Ανακτήθηκε στις 3 Μαρτίου 2021.
87. ↑  Fedor, Chris (18 Μαΐου 2021). «NBA awards ballot 2021: Chris Fedor's picks for MVP, Rookie of the Year and others». *cleveland* (στα Αγγλικά).
88. ↑  «Stats: Players General Tradition al». *stats.nba.com*. Ανακτήθηκε στις 17 Μαΐου 2021.
89. ↑  «NBA awards finalists: Nikola Jokic, Stephen Curry, Joel Embiid MVP nominees; Derrick Rose on Sixth Man list». *CBSSports.com* (στα Αγγλικά).
90. ↑  «Stats: Kia NBA MVP 2021: Nikola Jokic, Stephen Curry and Joel Embiid revealed as finalists for the award». *sportskeeda.com*. Ανακτήθηκε στις 21 Μαΐου 2021.
91. ↑  «Stats:Top 2 Reasons Why Nikola Jokic Must Be The NBA MVP». *thecoldwire.com*. 18 Μαΐου 2021. Ανακτήθηκε στις 21 Μαΐου 2021.
92. ↑  Lundberg, Robin. «Stop Denying the Greatness of Nikola Jokic: Unchecked». *Sports Illustrated* (στα Αγγλικά).
93. 1 2  «Jokic's MVP performance helps down Blazers in 6». *ESPN.com* (στα Αγγλικά). 4 Ιουνίου 2021. Ανακτήθηκε στις 13 Ιουνίου 2021.
94. 1 2  «Nikola Jokic proves too big of a matchup issue for Trail Blazers». *NBA.com* (στα Αγγλικά). Ανακτήθηκε στις 13 Ιουνίου 2021.
95. ↑  «Game 1 Preview: Denver Nuggets open second-round series vs. Suns». *Denver Nuggets* (στα Αγγλικά). Ανακτήθηκε στις 14 Ιουνίου 2021.
96. ↑  «NBA Playoffs 2021: Historic night from MVP Nikola Jokic not enough as Denver Nuggets now on the brink of elimination». *NBA.com* (στα Αγγλικά). 12 Ιουνίου 2021.
97. ↑  «Nikola Jokić Stats». *Basketball-Reference.com* (στα Αγγλικά). Αρχειοθετήθηκε από το πρωτότυπο στις 29 Οκτωβρίου 2015. Ανακτήθηκε στις 14 Ιουνίου 2021.
98. 1 2  Botemps, Tim (8 Ιουνίου 2021). «Denver Nuggets big man Nikola Jokic wins first NBA MVP award». *ESPN.com* (στα Αγγλικά). Ανακτήθηκε στις 8 Ιουνίου 2021.
99. 1 2 3  «Nikola Jokic wins 2020-21 Kia NBA Most Valuable Player Award». *NBA.com* (στα Αγγλικά). Ανακτήθηκε στις 9 Ιουνίου 2021.
100. ↑  «Nikola Jokic: Denver Nuggets center crowned NBA's Most Valuable Player». *Sky Sports* (στα Αγγλικά). 9 Ιουνίου 2021.
101. ↑  «Serbia becomes the first country with the NBA and EuroLeague MVP in the same year». *eurohoops.net*. 9 Ιουνίου 2021. Ανακτήθηκε στις 9 Ιουνίου 2021.
102. ↑  «Vasilije Micic is the 2021 EuroLeague MVP». *Eurohoops* (στα Αγγλικά). 26 Μαΐου 2021.
103. ↑  «LaVine nets 32, Bulls overcome DeRozan's absence, top Denver». *ESPN*. 12 Δεκεμβρίου 2021.
104. ↑  «Nikola Jokic passes Larry Bird on career list with 60th triple-double». *NBA.com*. 12 Δεκεμβρίου 2021.
105. ↑  «Nikola Jokic registers 60th career triple-double to surpass Larry Bird». *Eurohoops* (στα Αγγλικά). 12 Δεκεμβρίου 2021.
106. ↑  «Nikola Jokic double-double helps Denver Nuggets edge Los Angeles Clippers, Zach LaVine stars on return for Chicago Bulls». *Sky Sports*. 27 Δεκεμβρίου 2021.
107. ↑  «Nikola Jokic named to fourth straight All-Star team, second as starter». *Denver Stiffs* (στα Αγγλικά). 27 Ιανουαρίου 2022.
108. ↑  «Nikola Jokić Named NBA Western Conference Player of the Month». *NBA.com* (στα Αγγλικά). 2 Φεβρουαρίου 2022.
109. ↑  «Nikola Jokic, Joel Embiid named NBA Players of the Month». *NBA.com* (στα Αγγλικά). 2 Φεβρουαρίου 2022.
110. ↑  «Jokic's triple-double leads Nuggets past Irving, Nets». *NBA.com* (στα Αγγλικά). 6 Φεβρουαρίου 2022.
111. ↑  «Jokic's 46-point triple-double pushes Nuggets past Pelicans». *NBA.com* (στα Αγγλικά). 7 Μαρτίου 2022.
112. ↑  «Jokic's 46-point triple-double pushes Nuggets past Pelicans». *sportingnews.com* (στα Αγγλικά). 7 Μαρτίου 2022.
113. ↑  «Nikola Jokic knocks everything out and equals Wilt Chamberlain!». *US Sports* (στα Αγγλικά). 27 Μαρτίου 2022.
114. ↑  «Nikola Jokic becomes 1st player in NBA history with 2,000 points, 1,000 rebounds and 500 assists in a season». *NBA.com*. 7 Απριλίου 2022. Ανακτήθηκε στις 7 Απριλίου 2022.
115. ↑  «NBArank 2022: Ranking the best players for 2022-23, from 5 to 1». ESPN. Ανακτήθηκε στις 23 Σεπτεμβρίου 2022.
116. ↑  «Michael Malone Pushes MVP Case For Nuggets Star Nikola Jokić Following NBA Record». *NBA.com*. 9 Απριλίου 2022. Ανακτήθηκε στις 11 Απριλίου 2022.
117. ↑  «NBA & ABA Single Season Leaders and Records for Player Efficiency Rating». *Basketball Reference*. Sports Reference. 11 Απριλίου 2022. Ανακτήθηκε στις 11 Απριλίου 2022.
118. ↑  «Warriors edge Nuggets to advance to semifinals». *NBA.com*. 28 Απριλίου 2022. Ανακτήθηκε στις 28 Απριλίου 2022.
119. ↑  «Giannis Antetokounmpo, Nikola Jokic, Luka Doncic lead 2021-22 Kia All-NBA 1st Team». *NBA.com*. 24 Μαΐου 2022. Ανακτήθηκε στις 24 Μαΐου 2022.
120. ↑  «NBA MVP Nikola Jokic named All-NBA First Team for third time». *DenverFan*. 24 Μαΐου 2022. Ανακτήθηκε στις 24 Μαΐου 2022.
121. ↑  «Nikola Jokic signs historic 5-year extension with Nuggets». *NBA.com* (στα Αγγλικά). 1 Ιουλίου 2022.
122. ↑  «NIKOLA JOKIC PASSES WILT CHAMBERLAIN WITH 79TH TRIPLE-DOUBLE, NOW 6TH ALL-TIME». Ανακτήθηκε στις 5 Νοεμβρίου 2022.
123. ↑  «Nikola JOKIC Player Profile». *FIBA.com*. Ανακτήθηκε στις 7 Νοεμβρίου 2014.
124. ↑  «Nikola JOKIC Player Profile». *FIBA.com*. Αρχειοθετήθηκε από το πρωτότυπο στις 9 Αυγούστου 2017. Ανακτήθηκε στις 11 Ιουλίου 2016.
125. ↑  «Rio Olympics 2016: USA beat Serbia in men's basketball to win last gold of Games». *BBC Sport*. August 21, 2016.. Ανακτήθηκε στις September 18, 2017.
126. ↑  «Jokić: Igraću u Kini». *b92.net*. Ανακτήθηκε στις 24 Μαΐου 2019.
127. ↑  Curkovic, Igor (August 28, 2019). «FIBA Basketball World Cup Power Rankings, Volume 3». *FIBA.basketball*.. Ανακτήθηκε στις September 14, 2019.
128. ↑  «Argentina upsets Olympic silver medalist Serbia in FIBA World Cup quarterfinals». *NBC Sports*. September 10, 2019.. Ανακτήθηκε στις September 14, 2019.
129. ↑  «Serbia defeats USA in FIBA World Cup consolation round play». *NBA.com*. September 12, 2019.. Ανακτήθηκε στις September 14, 2019.
130. ↑  T. P. (September 14, 2019). «Bogdanović ponovo briljirao – Srbiji peto mesto u Kini» (στα sr).. Ανακτήθηκε στις September 14, 2019.
131. ↑  «Jokić potvrdio da će igrati za reprezentaciju Srbije» (στα sr). August 25, 2022. .
132. ↑  «Stuff of dreams: Italy shock Serbia again». *FIBA.basketball* (στα Αγγλικά). 11 Σεπτεμβρίου 2022. Ανακτήθηκε στις 11 Σεπτεμβρίου 2022.
133. ↑  «Nikola JOKIC at the FIBA EuroBasket 2022». *FIBA.basketball* (στα Αγγλικά). Ανακτήθηκε στις 11 Σεπτεμβρίου 2022.
134. ↑  Timmons, Nate (January 18, 2016). «Denver Nuggets Nikola Jokic on his brothers talking in stands, "I will not translate you that"». *bsndenver.com*.. Ανακτήθηκε στις January 17, 2017.
135. ↑  «NIKOLA JOKIĆ REKAO "DA" NATALIJI: Par se venčao u strogoj tajnosti u Somboru». *NOVOSTI* (στα Σερβικά). Ανακτήθηκε στις 24 Οκτωβρίου 2020.
136. ↑  «Nikola Jokic Becomes Father Of A Baby Girl Named "Ognjena"». *fadeawayworld* (στα Αγγλικά). Ανακτήθηκε στις 14 Δεκεμβρίου 2021.
137. ↑  «IT'S A GIRL! Nuggets' Nikola Jokic and Wife Give Birth to Baby Daughter». *essentiallysports* (στα Αγγλικά). 30 Σεπτεμβρίου 2021. Ανακτήθηκε στις 14 Δεκεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νίκολα Γιόκιτς** |

* Στατιστικά σταδιοδρομίας και πληροφορίες παίκτη από το NBA.com, ή Basketball-Reference.com
* Nikola Jokić στο fiba.com
* Νίκολα Γιόκιτς στο fiba.basketball

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
* Πύλη:Σερβία
 |

 |